जेपी गंगा पथ
जेपी गंगा पथ या पटना मरीन ड्राइव, भारत के बिहार राज्य के पटना में गंगा नदी के किनारे एक एक्सप्रेसवे है । इसका निर्माण हाउसिंग एंड अर्बन डेवलपमेंट कॉरपोरेशन (हुडको) और बिहार सरकार द्वारा संयुक्त रूप से किया जा रहा है । जेपी गंगा पथ (पटना मरीन ड्राइव) की योजना पूर्वी पटना और पश्चिमी पटना के बीच यातायात के सुचारू प्रवाह को सुनिश्चित करने और अशोक राजपथ पर यातायात की भीड़ को कम करने के लिए बनाई गई थी । एक्सप्रेसवे का पहला चरण 24 जून 2022 को जनता के लिए खुला था। पटना मरीन ड्राइव के दूसरे चरण का उद्घाटन 14 अगस्त 2023 को मुख्यमंत्री नीतीश कुमार ने किया था।